ΑΠΟΦΑΣΕΙΣ
Αριθμ. ΠΔΕ/ΔΠΧΣ/120167/2085
Έγκριση τροποποίησης του εγκεκριμένου ρυμοτομικού Σχεδίου Πόλεως Πατρών σε προβλεπό-
μενο κοινόχρηστο χώρο (Κ.Χ.) πλατείας στο Ο.Τ./
Κ.Χ.3122 και σε προβλεπόμενους κοινόχρηστους
χώρους - δρόμους, μεταξύ των Ο.Τ./Κ.Χ.3122,
Ο.Τ.3123, 3124 και 3121 (περιοχή Επέκταση
Αρόη-Σαμακιά-Παγώνα 1991), λόγω αυτοδίκαιης άρσης απαλλοτρίωσης.
Ο ΑΝΤΙΠΕΡΙΦΕΡΕΙΑΡΧΗΣ
ΒΙΩΣΙΜΗΣ ΑΝΑΠΤΥΞΗΣ, ΕΝΕΡΓΕΙΑΣ,
ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ
ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τα άρθρα 186, 282 και 283 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τα άρθρα 118 και 131 του ν. 4555/2018 «Πρόγραμμα
Κλεισθένης Ι» (Α’ 133).
3. Το π.δ. 132/2010 (Α’ 225) περί οργανισμού της περιφέρειας Δυτικής Ελλάδας και ειδικότερα το άρθρο 5, κα-
θώς και την υπ’ αρ. 248595/27.12.2016 (Β’ 4309) απόφαση
του Γενικού Γραμματέα Αποκεντρωμένης Διοίκησης Πελοποννήσου, Δυτικής Ελλάδος και Ιονίου «Τροποποίηση
του Οργανισμού Εσωτερικής Υπηρεσίας της Περιφέρειας
Δυτικής Ελλάδας».
4. Την υπό στοιχεία οικ.ΠΔΕ/ΔΔ/4908/128/5.1.2024
απόφαση του Περιφερειάρχη Δυτικής Ελλάδας (ΑΔΑ:
98ΧΘ7Λ6-73Φ) «Ορισμός Αντιπεριφερειαρχών της Περιφέρειας Δυτικής Ελλάδας».
5. Την υπό στοιχεία ΠΔΕ/ΔΔ/86227/2101/18.3.2025
απόφαση του Περιφερειάρχη Δυτικής Ελλάδος «Μεταβίβαση άσκησης αρμοδιοτήτων στους Αντιπεριφερει-
άρχες και σε εκλεγμένους Περιφερειακούς Συμβούλους
της Περιφέρειας Δυτικής Ελλάδας και εξουσιοδότηση
υπογραφής στους Προϊσταμένους των Διευθύνσεων της
Περιφέρειας» (Β’ 1518).
6. Το από 17.7.1923 ν.δ. «Περί σχεδίων πόλεων, κωμών και συνοικιών του Κράτους και οικοδομής αυ-
τών» (Α’ 228), καθώς και τις διατάξεις του από 3.4.1929
π.δ. του ν. 1577/1985.
7. Τον ν. 2831/2000 (Α’ 140), άρθρο 29 αυτού «Άσκηση
αρμοδιοτήτων πολεοδομικού σχεδιασμού», και ειδικότερα την παρ. 4 αυτού, όπως αντικαταστάθηκε με το άρθρο
10 του ν. 3044/2002 (Α’ 197).
8. Τον ν. 4067/2012 «Νέος Οικοδομικός Κανονισμός»
Ν.Ο.Κ. - (Α’ 79 - Διορθ. σφαλμ. στο Α’ 99/2012) και ειδικότερα τα άρθρα 31 περί «Ρύθμιση πολεοδομικών θεμά-
των», καθώς και το άρθρο 41 αυτού.
9. Τον ν. 4315/2014 «Πράξεις εισφοράς σε γη και σε
χρήμα - Ρυμοτομικές απαλλοτριώσεις και άλλες διατάξεις» (Α’ 269).
10. Τον ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις»
(Α’ 245) και ειδικότερα τα άρθρα 87-93 αυτού, στο «KΕΦΑΛΑΙΟ Η’ ΡYMΟΤΟΜΙΚΕΣ ΑΠΑΛΛΟΤΡΙΩΣΕΙΣ».
11. Τις υπ’ αρ. 1/61, 8/75, 43/80, 55/88 και 47/04 εγκυκλίους, σχετικές με θέματα τροποποιήσεως ρυμοτομι-
κών σχεδίων πόλεων.
12. Την υπό στοιχεία ΠΟΛ.1113/12.6.2018 (Β’ 2192)
απόφαση Υφυπουργού Οικονομικών, σχετική με την
αναπροσαρμογή των τιμών εκκίνησης κατά το αντικειμενικό σύστημα.
13. Το υπό στοιχεία ΠΔΕ/ΔΠΧΣ/13732/228/19.1.2021
έγγραφο της Διεύθυνσης προς το Υπουργείο Περιβάλλοντος και Ενέργειας, σχετικό με ερωτήματα που αφο-
ρούν ρυμοτομικές απαλλοτριώσεις μετά την ισχύ του
ν. 4759/2020.
14. Το υπό στοιχεία ΥΠΕΝ/ΔΠΟΛΣ/125346/2833/
5.4.2021 έγγραφο της Διεύθυνσης Πολεοδομικού Σχεδιασμού του Υπουργείου Περιβάλλοντος και Ενέργειας.
15. Το Γενικό Πολεοδομικό Σχέδιο της Δημοτικής
Ενότητας Πατρέων, του Δήμου Πατρέων, Νομού Αχαΐας
(ΑΑΠ 358/2011).
16. Το από 5.5.1992 π.δ. «Έγκριση πολεοδομικής μελέτης τμημάτων των πολεοδομικών ενοτήτων 33 ”Αρόη”, 36
”ΚΕΤΕΣ”, 37 ”Γηροκομείο” και της πολεοδομικής ενότητας
38 ”Τζολέικα” του Δήμου Πατρέων (Ν. Αχαΐας)» (Δ’ 527).
17. Την από 30.7.2021 (με Α.Π.39399/30.7.2021 - Δ.Πατρέων) αρχική αίτηση του κου Θεόδωρου Οικονόμου με
τα συνημμένα στοιχεία, για την άρση της προβλεπόμενης ρυμοτόμησης της ιδιοκτησίας του, δια τροποποίη-
σης του εγκεκριμένου ρυμοτομικού σχεδίου (Ε.Ρ.Σ.) πόλης Πατρών, στα Ο.Τ./Κ.Χ.3122, Ο.Τ.3123, 3124 και 3121,
σύμφωνα με τις διατάξεις του ν. 4759/2020, κ.λπ.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 239
24.04.2025 20:59:33
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
18. Το υπ’ αρ. 39399/9.8.2021 έγγραφο της Διεύθυνσης Πολεοδομικού - Κυκλοφοριακού Σχεδιασμού και
Δόμησης του Δήμου Πατρέων προς τον ενδιαφερόμενο,
σχετικό με τη συμπληρωματική υποβολή απαιτούμενων στοιχείων, για την τροποποίηση του σχεδίου πόλης
Πατρών.
19. Την από 8.9.2021 Έκθεση Τίτλων Ιδιοκτησίας του
δικηγόρου Γιώργου Θ. Περρα, σχετική με το ιδιοκτησιακό καθεστώς στην ιδιοκτησία του κου Θεόδωρου
Οικονόμου.
20. Την από 15.12.2021 (Α.Π.80425/15.12.2021 - Δ.
Πατρέων) νεότερη αίτηση του Θεόδωρου Οικονόμου,
με τα συμπληρωματικά στοιχεία (τίτλοι ιδιοκτησίας, τοπογραφικά διαγράμματα, κτηματογραφικό διάγραμμα
και κτηματολογικό φύλλο του Κτηματολογικού Γραφείου
Πατρών, κ.λπ.) για την τροποποίηση του εγκεκριμένου
ρυμοτομικού σχεδίου (Ε.Ρ.Σ.) πόλης Πατρών, στα Ο.Τ./
Κ.Χ.3122, Ο.Τ.3123, 3124 και 3121 της περιοχής “Επέκταση Αρόη - Σαμακιά - Παγώνα”.
21. Το υπ’ αρ. 569553/2.12.2021 έγγραφο της Εφορείας
Αρχαιοτήτων Αχαΐας (Εφ.Α.Α.), σχετικά με τη θέση του ακινήτου του φερόμενου ιδιοκτήτη Θεόδωρου Οικονόμου.
22. Το υπ’ αρ. 26627/17.2.2022 έγγραφο του Δασαρχείου Πατρών, σχετικά με την εφαρμογή των διατάξεων
περί προστασίας δασών, κ.λπ. στο ρυμοτομούμενο τμήμα της ιδιοκτησίας του φερόμενου ιδιοκτήτη Θεόδωρου
Οικονόμου.
23. Το από 14.3.2022 έγγραφο Εσωτερικής Αλληλογραφίας (σχετικό Α.Π.1209/329/22) της Διεύθυνσης Πολεο-
δομικού - Κυκλοφοριακού Σχεδιασμού και Δόμησης του
Δήμου Πατρέων, που αφορά στη χορήγηση των όρων
δόμησης στο Ο.Τ./Κ.Χ.3122.
24. Το από 27.10.2022 Φύλλο υπολογισμού αξίας ακινήτου - οικόπεδο της συμ/φου Πατρών Ιωάννας Καζάνη.
25. Την υπ’ αρ. 644/30.8.2023 απόφαση του Δημοτικού Συμβουλίου Πάτρας, μετά την υπ’ αρ. 99/24.8.2023
εισήγηση της αρμόδιας Επιτροπής Ποιότητας Ζωής, που
αφορά στην τροποποίηση του Ε.Ρ.Σ. πόλης Πατρών, στα
Ο.Τ./Κ.Χ.3122, Ο.Τ.3123, 3124 και 3121, της περιοχής
«Επέκταση Αρόη - Σαμακιά - Παγώνα».
26. Το από Ιούνιο 2023 τοπογραφικό διάγραμμα του
Διπλωματούχου Πολιτικού Μηχ/κού Πολύδωρου Σπινθουράκη, κλίμακας 1:200, όπως θεωρήθηκε από την
αρμόδια υπηρεσία του Δήμου Πατρέων, καθώς και τα
φωτοαντίγραφα των σχετικών παραστατικών αμοιβών
μηχ/κού, ΦΕΜ, κ.λπ.
27. Τα τέσσερα (4) φύλλα Τύπου, στα οποία δημοσιεύθηκε η Ανακοίνωση της αρμόδιας Αντιδημάρχου του
Δήμου Πατρέων, σχετικά με την υπόψη τροποποίηση.
28. Τα Αποδεικτικά Επίδοσης, προς τους ενδιαφερόμενους ιδιοκτήτες της υπ’ αρ. 104691/11.10.2024 Ειδο-
ποίησης της Διεύθυνση Πολεοδομικού - Κυκλοφοριακού
Σχεδιασμού και Δόμησης του Δήμου Πατρέων, σχετικά
με την υπ’ αρ. 644/30.8.2023 απόφαση Δημοτικού Συμβουλίου Πατρών.
29. Τις από 29.11.2023 δύο βεβαιώσεις του Δημάρχου Πατρέων (δια του Αναπληρωτή Δ/ντή Πολεοδομι-
κού-Κυκλοφοριακού Σχεδιασμού και Δόμησης), όπου
βεβαιώνεται ότι:
- Με την προτεινόμενη τροποποίηση κανένα κτίριο
δεν θίγεται και κανένα οικόπεδο άρτιο δεν καθίσταται
μη άρτιο,
- κατά της υπ’ αρ. 644/30.8.2023 απόφασης του Δημοτικού Συμβουλίου Πατρών δεν υποβλήθηκε καμία
ένσταση.
30. Το υπ’ αρ. 31125/18.4.2024 έγγραφο της Διεύθυνση
Πολεοδομικού - Κυκλοφοριακού Σχεδιασμού και Δόμησης του Δήμου Πατρέων, με το οποίο διαβιβάσθηκε φάκε-
λος με τα σχετικά στοιχεία για την εν λόγω τροποποίηση.
31. Την υπ’ αρ. 132864/2178/17.7.2024 εισήγηση της
ΔΙ.ΠΕ.ΧΩ.ΣΧ.-Π.Δ.Ε. προς το αρμόδιο ΣΥ.ΠΟ.Θ.Α.-Α’ (Π.Ε.
Αχαΐας).
32. Το υπ’  αρ. 13/31.1.2025 έγγραφο του αρμόδιου ΣΥ.ΠΟ.Θ.Α.-Α’, με το αντίστοιχο Πρακτικό της από
8.10.2024 Συνεδρίασής του (Νο 3/2024).
33. Το υπ’ αρ. 37486/600/17.2.2025 έγγραφο της ΔΙ.ΠΕ.
ΧΩ.ΣΧ.-Π.Δ.Ε. προς τον Δήμο Πατρέων, για την έγκριση
ψήφισης σχετικής πίστωσης αποζημίωσης της εν λόγω
ιδιοκτησίας, με εγγραφή της σε κωδικό αριθμό του προϋπολογισμού των δαπανών του Δ. Πατρέων του τρέχοντος
έτους (2025).
34. Την υπ’ αρ. 2.910/6.3.2025 (ΑΑΥ.713Β) απόφαση
Ανάληψης Υποχρέωσης (ΑΔΑ: ΡΒ3ΞΩΞΙ-ΕΧΖ), σχετική με την έγκριση δέσμευσης και διάθεσης πίστωσης
σχετικού ποσού για την πληρωμή δαπάνης, σε βάρος
της πίστωσης του προϋπολογισμού εξόδων του Δήμου
Πατρέων και συγκεκριμένα του Κ.Α.Ε.40-7111.00013, οικονομικού έτους 2025, όπως διαβιβάσθηκε στην ΔΙ.ΠΕ.
ΧΩ.ΣΧ./Π.Δ.Ε. με το υπ’ αρ. 35135/10.3.2025 έγγραφο
του Δήμου Πατρέων.
35. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Και επειδή:
1. Σύμφωνα με τον ν. 4759/2020 (Α’ 245), η ρυμοτομική
απαλλοτρίωση σε προβλεπόμενο κοινόχρηστο χώρο
αίρεται αυτοδικαίως, χωρίς να απαιτείται η έκδοση σχετικής διαπιστωτικής πράξης, εφόσον έχουν παρέλθει
δεκαπέντε (15) έτη από την έγκριση του ρυμοτομικού
σχεδίου, με το οποίο αυτή επιβλήθηκε πρώτη φορά,
ακολουθώντας την αντίστοιχη διαδικασία που αναφέρεται στα άρθρα 87-93 του ανωτέρω νόμου (υποβολή
αιτήματος, κ.λπ.).
2. Η πρόταση του Δήμου Πατρέων αφορά στην τροποποίηση του εγκεκριμένου ρυμοτομικού Σχεδίου
Πόλεως Πατρών σε προβλεπόμενο κοινόχρηστο χώρο
(Κ.Χ.) πλατείας στο Ο.Τ./Κ.Χ.3122 και σε προβλεπόμενους κοινόχρηστους χώρους (δρόμους), μεταξύ των
Ο.Τ./Κ.Χ.3122, Ο.Τ.3123, 3124 και 3121 (στην περιοχή
Επέκταση Αρόη - Σαμακιά - Παγώνα), λόγω αυτοδίκαιης
άρσης απαλλοτρίωσης και συγκεκριμένα στη θέση όπου
ευρίσκεται η ιδιοκτησία του κου Θεόδωρου Οικονόμου
του Δημητρίου, κατόπιν σχετικού αιτήματός του, προς
τον Δήμο Πατρέων.
3. Ο Δήμος Πατρέων, με την υπ’ αρ. 644/30.8.2023
απόφαση του Δημοτικού Συμβουλίου του, γνωμοδότησε ομόφωνα θετικά, για την υποβληθείσα πρόταση της
τροποποίησης του εγκεκριμένου ρυμοτομικού σχεδίου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
πόλης Πατρών, όπως αυτή απεικονίζεται στο από Ιούνιο 2023 συνημμένο τοπογραφικό διάγραμμα (Κλίμακα
1:200), του Διπλωματούχου Πολιτικού Μηχ/κού Πολύδωρου Σπινθουράκη, αρμοδίως θεωρημένο από τον Δήμο
Πατρέων και ειδικότερα για:
- τον αποχαρακτηρισμό του Ο.Τ.3122 από κοινόχρηστο χώρο πλατείας (Κ.Χ.) και τον χαρακτηρισμό του ως
οικοδομήσιμου χώρου.
- την επιβολή της υποχρεωτικής εισφοράς σε γη, στο
ρυμοτομούμενο τμήμα της ανωτέρω ιδιοκτησίας, συνολικού εμβαδού 88,80μ2 - σύμφωνα με τις διατάξεις του
άρθρου 20 του ν. 2508/1997 - η οποία κατά θέση προσδιορίζεται για την πλήρη διάνοιξη της οδού Διονύσου
στο ύψος της ανωτέρω ιδιοκτησίας
- την επανεπιβολή ρυμοτομικής απαλλοτρίωσης,
δηλαδή τη διατήρηση της ρυμοτομίας - με δικαίωμα
αποζημίωσης από τον Δήμο Πατρέων - σε εδαφικά τμήματα της ανωτέρω ιδιοκτησίας με συνολικό εμβαδόν
270,05μ2, προκειμένου να διανοιχθούν πλήρως τμήματα των κοινόχρηστων χώρων (οδών) μεταξύ του
Ο.Τ./Κ.Χ.3122 και Ο.Τ.3124, αλλά και του Ο.Τ./Κ.Χ.3122
και Ο.Τ.3121 της περιοχής “Επέκταση Αρόη - Σαμακιά Παγώνα”.
4. Κατά την επανεπιβολή ρυμοτομικής απαλλοτρίωσης, σύμφωνα με τον ν. 4759/2020, θα πρέπει να υπάρ-
χουν σοβαροί πολεοδομικοί λόγοι που να επιβάλλουν
τη διατήρηση του ακινήτου ή μέρους αυτού ως κοινωφελούς χώρου, καθώς κι ότι ο οικείος Δήμος θα πρέπει
να διαθέτει την οικονομική δυνατότητα για την άμεση
καταβολή της προσήκουσας αποζημίωσης για τη διατήρηση του κοινωφελούς χώρου.
Εν προκειμένω, για την επανεπιβολή της ρυμοτομικής απαλλοτρίωσης, δια αποζημίωσης ρυμοτομούμενων
εδαφικών τμημάτων ιδιοκτησίας του κου Θεόδωρου Οικονόμου του Δημητρίου, εκατέρωθεν του Ο.Τ./Κ.Χ.3122 -
συνολικού εμβαδού Ερυμ.=270,05μ2 - στην περιοχή
“Επέκταση Αρόη - Σαμακιά - Παγώνα” του σχεδίου πόλης
Πατρών:
- η διατήρηση τμημάτων των προβλεπόμενων κοινοχρήστων χώρων (οδών) μεταξύ του Ο.Τ./Κ.Χ.3122 και
Ο.Τ.3124, αλλά και του Ο.Τ./Κ.Χ.3122 και Ο.Τ.3121 κρίνεται
πολεοδομικά και περιβαλλοντικά αναγκαία, δεδομένου
ότι οι υπόψη κοινόχρηστοι χώροι (τμήματα δρόμων) του
σχεδίου πόλης Πατρών προβλέπονται κι από το εγκεκριμένο Γ.Π.Σ. Πατρών.
- με την υπ’ αρ. 2.910/6.3.2025 (ΑΑΥ.713Β) απόφαση
Ανάληψης Υποχρέωσης, προκύπτει ότι ο Δήμος διαθέτει
την οικονομική δυνατότητα για την καταβολή της προσήκουσας αποζημίωσης, αφού εγκρίνεται η δέσμευση
και διάθεση σχετικής πίστωσης, η οποία θα βαρύνει τον
Κ.Α.Ε. 40-7111.00013 του προϋπολογισμού δαπανών του
Δήμου Πατρέων, του οικονομικού έτους 2025.
5. Με την παρούσα τροποποίηση δεν προκαλείται δαπάνη σε βάρος του προϋπολογισμού του Κράτους, αλλά
σε βάρος του Κ.Α.Ε. 40-7111.00013 (ΣΑΤΑ - Ίδιοι Πόροι)
του προϋπολογισμού δαπανών του Δήμου Πατρέων, του
οικονομικού έτους 2025, αποφασίζουμε:
Την έγκριση της τροποποίησης του εγκεκριμένου ρυμοτομικού σχεδίου πόλεως Πατρών, στα Ο.Τ./Κ.Χ.3122,
Ο.Τ.3123, 3124 και 3121 της περιοχής «Επέκταση Αρόη Σαμακιά  - Παγώνα», όπως αναφέρεται στην υπ’  αρ.
644/30.8.2023 απόφαση του Δημοτικού του Συμβουλίου, με:
- Τον αποχαρακτηρισμό του Ο.Τ.3122 από κοινόχρηστο χώρο πλατείας (Κ.Χ.) και τον χαρακτηρισμό του ως
οικοδομήσιμου χώρου.
- Την κατάργηση της Ανώνυμης Οδού μεταξύ των
Ο.Τ./Κ.Χ.3122 και Ο.Τ.3123.
- Την ενοποίηση του Ο.Τ.3122, της Ανώνυμης Οδού
(μεταξύ των Ο.Τ./Κ.Χ.3122 και Ο.Τ.3123), καθώς και του
Ο.Τ.3123, με τη δημιουργία ενός νέου - ενιαίου Ο.Τ., με
αριθμό Ο.Τ.3122, στο οποίο θα ισχύουν οι όροι και περιορισμοί δόμησης, χρήσεις γης που ήδη ισχύουν στο
υπόλοιπο Ο.Τ.3123 (προ της ενοποίησής του).
- Τον υπολογισμό και την επιβολή της υποχρεωτικής
εισφοράς σε γη, στο ρυμοτομούμενο τμήμα της εν λόγω
ιδιοκτησίας, συνολικού εμβαδού 88,80μ2, σύμφωνα με
τις ισχύουσες διατάξεις του άρθρου 20 του ν. 2508/1997,
η οποία κατά θέση προσδιορίζεται για την πλήρη διάνοιξη της οδού Διονύσου στο ύψος της ανωτέρω ιδιο-
κτησίας.
- Τον υπολογισμό και προσδιορισμό των ρυμοτομούμενων εδαφικών τμημάτων της ιδιοκτησίας, για τα
οποία οφείλεται αποζημίωση από τον Δήμο Πατρέων για συνολικό εμβαδόν 270,05μ2 - προκειμένου να δια-
νοιχθούν πλήρως τμήματα των κοινόχρηστων χώρων
(οδών) μεταξύ του Ο.Τ./Κ.Χ.3122 και Ο.Τ.3124, αλλά και
του Ο.Τ./Κ.Χ.3122 και Ο.Τ.3121.
- Τον καθορισμό όρων αρτιότητας, δόμησης και χρήσης γης, κατ’ αναλογία των ισχυόντων στα όμορα Ο.Τ. του
τομέα στον οποίο εμπίπτουν τα εδαφικά τμήματα των
ιδιοκτησιών που αποδίδονται οικοδομήσιμα.
Κι όπως τα ανωτέρω αποτυπώνονται στο συνημμένο,
από Ιούνιο 2023 τοπογραφικό διάγραμμα του Διπλωματούχου Πολιτικού Μηχ/κού Πολύδωρου Σπινθουράκη
(κλίμακα 1:200, θεωρημένο από την αρμόδια υπηρεσία
του Δήμου Πατρέων.
Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως.
Η παρούσα θα αναρτηθεί στο διαδίκτυο, σύμφωνα
με τον ν. 3861/2010, μετά τη δημοσίευσή της σε ΦΕΚ.
Κατά της απόφασης αυτής επιτρέπεται η υποβολή προσφυγής ενώπιον του Γραμματέα της οικείας
Αποκεντρωμένης Διοίκησης Πελοποννήσου, Δυτικής Ελλάδας και Ιονίου, μόνο για παράβαση νόμου
μέσα σε προθεσμία 15 ημερών από τη δημοσίευσή
της στην Εφημερίδα της Κυβερνήσεως (άρθρο 227.1,
ν. 3852/2010, Α’ 87).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 239/24.04.2025
Η απόφαση αυτή με το συνοδευτικό της διάγραμμα να δημοσιευθεί στην Εφημερίδα της Κυβερνήσεως.
Πάτρα, 11 Απριλίου 2025
Ο Αντιπεριφερειάρχης
ΣΤΥΛΙΑΝΟΣ ΜΠΛΕΤΣΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400239.pdf | Tokens: 13600]